**Ministru kabineta rīkojuma projekta „Grozījums Ministru kabineta 2010.gada 6.maija rīkojumā Nr.248 „Par Pašvaldību vienotās informācijas sistēmas attīstības koncepciju 2010.-2013.gadam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrija (turpmāk – VARAM) ierosina pagarināt Ministru kabineta 2010.gada 6.maija rīkojuma Nr.248 „Par Pašvaldību vienotās informācijas sistēmas attīstības koncepciju 2010.-2013.gadam” (Ministru kabineta 2012.gada 22.augusta rīkojuma Nr.401 „Grozījumi Ministru kabineta 2010.gada 6.maija rīkojumā Nr.248 „Par Pašvaldību vienotās informācijas sistēmas attīstības koncepciju 2010.-2013.gadam”” redakcijā) (turpmāk – rīkojums Nr.248) 4.punktā dotā uzdevuma izpildes termiņu, lai nodrošinātu šī uzdevuma izpildi, ievērojot:1) Pašvaldību vienotās informācijas sistēmas (turpmāk – PVIS) attīstības rezultātus, īstenojot Eiropas Reģionālās attīstības fonda (turpmāk – ERAF) darbības programmas „Infrastruktūra un pakalpojumi” papildinājuma 3.2.2.1.1.apakšaktivitātē „Informācijas sistēmu un elektronisko pakalpojumu attīstība” ietvertos projektus PVIS attīstībai;2) valsts informācijas un komunikācijas tehnoloģiju (turpmāk – IKT) pārvaldības organizatorisko modeli, kura ieviešana ir atbalstīta ar Ministru kabineta 2013.gada 19.februāra rīkojumu Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis””. |
| 2. | Pašreizējā situācija un problēmas | Atbilstoši rīkojuma Nr.248 4.punktam VARAM ir uzdots sagatavot un vides aizsardzības un reģionālās attīstības ministram līdz 2013.gada 30.jūnijam iesniegt noteiktā kārtībā Ministru kabinetā informatīvo ziņojumu par PVIS attīstības koncepcijas 2010.–2013.gadam īstenošanu un PVIS attīstības un uzturēšanas finansējuma modeli pēc 2013.gada. Minētais uzdevums izriet no šīs koncepcijas 5.2.apakšpunktā sniegtā priekšlikuma par turpmāko rīcību PVIS attīstības un uzturēšanas nodrošināšanai, ņemot vērā, ka PVIS attīstībai pēc 2013.gada nav paredzēts finansējums no ERAF, savukārt, atbilstoši PVIS attīstības 2.modelim, kas ir ietverts koncepcijas 5.2.1.apakšpunktā un atbalstīts saskaņā ar rīkojuma Nr.248 1.punktu, PVIS savietojamības funkcionalitāti ir paredzēts uzturēt no valsts budžeta līdzekļiem, bet PVIS lietojumprogrammatūru – no tās attīstītāju budžeta.Pašlaik PVIS savietojamības funkcionalitātes attīstība datu apmaiņas uzlabošanai starp valsts un pašvaldību institūciju pārziņā esošajām informācijas sistēmām tiek nodrošināta, īstenojot ERAF darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmajā kārtā apstiprinātos projektus:1) 3DP/3.2.2.1.1/08/IPIA/IUMEPLS/005 „Pašvaldību funkciju atbalsta sistēmas izveides 1.kārta” (projekta īstenošanas termiņš ir 2014.gada 28.februāris);2) 3DP/3.2.2.1.1/09/IPIA/IUMEPLS/009 „Pašvaldības funkciju atbalsta sistēmas 2.kārta” (projekta īstenošanas termiņš ir 2014.gada 27.janvāris).Šajos projektos ir paredzēts attīstīt PVIS savietojamības funkcionalitāti atbilstoši PVIS attīstības koncepcijā 2010.–2013.gadam ietvertajam un atbalstītājam PVIS attīstības 2.modelim. Ņemot to vērā, VARAM uzskata par lietderīgu rīkojuma Nr.248 4.punktā minētajā informatīvajā ziņojumā iekļaut informāciju par ERAF finansēto projektu PVIS attīstībai īstenošanas rezultātiem. Papildus tam informatīvajā ziņojumā ir iekļaujama arī informācija par PVIS attīstības un uzturēšanas finansējuma modeli pēc 2013.gada. VARAM norāda, ka šo modeli ir paredzēts noteikt un vienoties par to ar PVIS darbībā un lietošanā iesaistīto valsts un pašvaldību institūciju pārstāvjiem, vērtējot ietekmi uz valsts un pašvaldību budžetiem, kura ir saistīta ar PVIS darbību un lietošanu regulējošā normatīvā akta izpildi. Ievērojot ERAF finansēto projektu īstenošanas nosacījumu, kas ir noteikts Ministru kabineta 2008.gada 21.jūlija noteikumu Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu” 56.2 punktā, attiecīgais normatīvais akts ir jāapstiprina sešu mēnešu laikā pēc PVIS attīstības projektu īstenošanas pabeigšanas, t.i., līdz 2014.gada 31.augustam.Vienlaikus VARAM norāda, ka PVIS ietilpst valsts IKT infrastruktūrā, kuras pārvaldība (tajā skaitā šīs infrastruktūras attīstībai un uzturēšanai nepieciešamo tehnisko, finanšu un cilvēkresursu pārvaldība) ir īstenojama atbilstoši valsts IKT pārvaldības modelim, kura ieviešana ir atbalstīta ar Ministru kabineta 2013.gada 19.februāra rīkojumu Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis””. Šo modeli ir paredzēts ieviest, piemērojot normas, kuras tiks noteiktas koncepcijas „Valsts informācijas un komunikācijas tehnoloģiju pārvaldības organizatoriskais modelis” 6.4.apakšpunktā minētajā Valsts IKT pārvaldības likumā (saskaņā ar Ministru kabineta 2013.gada 19.februāra rīkojuma Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis”” 4.punktu attiecīgo likumprojektu ir uzdots izstrādāt un iesniegt Ministru kabinetā līdz 2014.gada 19.augustam). Valsts IKT pārvaldības likumā tiks noteiktas visu valsts IKT pārvaldībā iesaistīto pušu (tajā skaitā valsts un pašvaldību institūciju) lomas, pienākumi un tiesības, sadarbības kārtība, kā arī definēti valsts IKT pārvaldības, tajā skaitā arī valsts IKT attīstības un uzturēšanas, budžeta līdzekļu piešķiršanas procesi. Ņemot to vērā, VARAM uzskata par nepieciešamu rīkojuma Nr.248 4.punktā minēto PVIS attīstības un uzturēšanas modeli saskaņot ar valsts IKT pārvaldības modeli, kas tiks noteikts Valsts IKT pārvaldības likumā. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta rīkojuma projekta mērķis ir pagarināt rīkojuma Nr.248 4.punktā dotā uzdevuma izpildes termiņu līdz 2014.gada 31.augustam. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekts pagarina rīkojuma Nr.248 4.punktā dotā uzdevuma izpildes termiņu, kas neietekmē sabiedrības intereses, tāpēc nodrošināt sabiedrības līdzdalību Ministru kabineta rīkojuma projekta izstrādē nav nepieciešams. |
| 7. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Vides aizsardzības un reģionālās attīstības ministrs E.Sprūdžs

Vizē:
Vides aizsardzības un reģionālās attīstības ministrijas
valsts sekretārs A.Antonovs

18.10.2013. 17:28

789

Ķeņģis 66016528

vitalijs.kengis@varam.gov.lv